“Endleleni sahlangana nephoyisa elisebenza esiteshini samaphoyisa sase-Howick elingumfowabo kamakhelwane lo owayengisola ngokuntshontsha. Leli phoyisa lathi angithathwe ngiyiswe esiteshini samaphoyisa eMpophomeni ukuze ngizovulelwa icala. Sathi uma sifika esiteshini abazange bakhulume ngisho namaphoyisa lawa aba ngaphambili uma uvula icala esiteshini, kodwa badlula nami baya kwezinye izindlu engicabanga ukuthi zihlala abaseshi. Bafika bangifaka ozankosi ezandleni nasezinyaweni banginsinya ngabo kangangokuba ngangingakwazi ngisho ukunyakaza. Emva kwalokho bangihlalisa kwenye insimbi nayo eyayingivimba ukuthi nginyakaze base bengishaya. Baqala bangishaya ngezimpama nangayo yonke into eyayiseduze kwabo. Baze bangifaka ngisho u-plastic ekhanda bangigwilizisa nasemanzini bethi angivume ukuthi ngiyintshontshile imali yabo. Bengizitshela ukuthi ngizoshona ngoba besengiphuma igazi ngamakhala nangomlomo kodwa lokho akuzange kubanqande ekutheni baqhubeke bengishaye,” kuchaza yena. “ Ezinye izinselelo esibhekene nazo ngezabaqashi abangafuni ukuhlonipha umthetho futhi abashaya eyabo. Kunabasebenzi abagcinwe ngabaqashi emizini yabo ngaphandle kwemvume yabo. Babhadle emisebenzini kunokuhlala nezingane nemindeni yabo.” “Mina ngiphatheke kabi ukuthi asikwazi ukuthola umsebenzi eNingizimu Afrika kodwa ngivotile ngoba kubalulekile ukuthi ngibe nezwi kokwenzeka ekhaya. Bekunzima ukukhetha iqembu elizongimela futhi engizolithemba ngenxa yezinkinga engizaziyo. Ngijabulile kodwa ukuthi nginikwe ithuba lokuthi ngivote. Ngiyabagqugquzela abantu abasha ukuthi bavote ngoMeyi 8 okhethweni ngoba uma ungavoti uziphuca ilungelo lokushintsha isimo sakho,” kusho uNksz Zwane.